Hvad er hvidvask?

Hvidvask er et forsøg på at skjule, at en indtægt stammer fra en kriminel handling. Det kan være salg af narkotika, underslæb, mandatsvig, afpresning, tyveri, røveri, menneske- eller våbensmugling. Hvidvask har til formål at "forandre" illegale (sorte) penge til legale (hvide) penge, som kan anvendes normalt.

Metoder til at sløre hvidvask kan for eksempel være at veksle pengene til en anden valuta, at overføre pengene elektronisk til udlandet (ofte ved brug af selskaber uden reel aktivitet), eller anvendelse af pengene til køb af for eksempel fast ejendom eller aktiver til erhvervsvirksomhed.